ทองคำปิดร่วง 7.4 ดอลล์
สัญญาทองคำตลาดนิวยอร์กปิดลบ 7.4 ดอลล์ ตลาดผิดหวังเฟดเมินใช้ QE3
21 มิ.ย. 2555

สัญญาทองคำตลาดนิวยอร์กปิดลบ 7.4 ดอลล์ ตลาดผิดหวังเฟดเมินใช้ QE3
สัญญาทองคำตลาด COMEX (Commodity Exchange) ส่งมอบเดือนส.ค.ลดลง 7.4 ดอลลาร์ หรือ 0.5% ปิดที่ 1,615.8 ดอลลาร์/ออนซ์ 
ทั้งนี้ เฟดประกาศขยายเวลาการใช้มาตรการ Operation Twist ไม่มากนัก เพราะก่อนหน้านี้นักลงทุนจำนวนมากต่างก็คาดหวังว่าเฟดจะใช้มาตรการ QE3 เพื่อหนุนสภาพคล่องในระบบการเงิน โดยนักลงทุนเชื่อว่าสภาพคล่องที่สูงขึ้นจะช่วยให้ภาวะการซื้อขายในตลาดต่างๆคึกคักขึ้นด้วย
เฟดประกาศขยายระยะเวลาการใช้มาตรการ Operation Twist ไปจนถึงสิ้นปี 2555 โดยมีเป้าหมายที่จะฉุดอัตราดอกเบี้ยระยะยาวให้ปรับตัวลดลง เพื่อกระตุ้นการขยายตัวของเศรษฐกิจและการจ้างงาน พร้อมกับระบุว่า เศรษฐกิจสหรัฐขยายตัวปานกลางในปีนี้ อย่างไรก็ตาม อัตราการขยายตัวด้านการจ้างงานชะลอตัวลงในช่วงหลายเดือนที่ผ่านมา และอัตราว่างงานยังคงอยู่ในระดับที่สูงมาก
นอกจากนี้ สัญญาทองคำยังได้รับแรงหนุนจากสกุลเงินดอลลาร์ที่แข็งค่าขึ้น และราคาน้ำมันที่ร่วงลงอย่างหนักเมื่อคืนนี้